b'\n_START_ARTICLE_\nMonster Media\n_START_PARAGRAPH_\nMonster  er et norsk produksjonskonsern som produserer film, reklamefilm og TV-program. Det ble grunnlagt av Olav \xc3\x98en, Trond Kvernstr\xc3\xb8m og Edward Dreyer p\xc3\xa5 slutten av 2001 og var aktive i markedet fra begynnelsen av 2002. Konsernet best\xc3\xa5r i tillegg til morselskapet av datterselskapene Monster Entertainment, Monster Scripted og Monster Format som st\xc3\xa5r for selve produksjonen innen hver sine omr\xc3\xa5der. _NEWLINE_Monster produserer programmer for norske TV-kanaler, og er blant annet ansvarlig for Gullruten, 4 stjerners middag, Skal vi danse og Hvem tror du at du er?._NEWLINE_Sammen med Finlands st\xc3\xb8rste produksjonsselskap, Varesvuo Group, det danske produksjonsselskapet Gong og det private investeringsselskapet Cap-Man etablerte Monster i 2008 Nice, et nytt nordisk produksjonshus innen TV, film og reklame. Cap-Man var majoritetseier i selskapet, men i 2013 ble MTG, som ogs\xc3\xa5 eier TV3 og produksjonsselskapet Strix, majoritetseier i selskapet.'